Ροντρίγκο (όπερα)

Ροντρίγκο (Rodrigo ή Vincer se stesso è la maggior vittoria) (HWV 5) ονομάζεται όπερα σε τρεις πράξεις του Γκέοργκ Φρίντριχ Χαίντελ. Είναι η πρώτη ιταλική όπερα του Χαίντελ που γράφτηκε και παρουσιάστηκε στη Φλωρεντία το φθινόπωρο του 1707 στο Teatro del Cocomero. Το λιμπρέτο βασίστηκε στο έργο Il duello d’Amore e di Vendetta (1700, Βενετία) του Φραντσέσκο Σιλβάνι. Η όπερα διασώθηκε στη μορφή του πρωτότυπου χειρογράφου του Χαίντελ, με εξαίρεση την χαμένη εισαγωγή της πρώτης πράξης, ωστόσο με βάση το πρόγραμμα της πρώτης εκτέλεσης του έργου που ανακαλύφθηκε το 1974, έγινε φανερό ότι ο Χαίντελ έκανε σημαντικές τροποποιήσεις πριν την πρώτη παρουσίαση, προσθέτοντας μάλιστα επτά νέες άριες. Στο ίδιο πρόγραμμα, η όπερα έφερε τον τίτλο Vincer se stesso è la maggior vittoria. Το 1983 ανακαλύφθηκε ένα χαμένο τμήμα της τρίτης πράξης του έργου και στις 17 Ιουλίου 1985 η όπερα εκτελέστηκε σχεδόν ολοκληρωμένη στο Λονδίνο, από τη Handel Opera Society, υπό τη διεύθυνση του Τσαρλς Φάρνκομπ.

Η υπόθεση του έργου εκτυλίσσεται στη Σεβίλη και είναι εν γένει φανταστική, παραπέμποντας όμως και σε αληθινά ιστορικά γεγονότα των τελευταίων ετών της ηγεμονίας των Βησιγότθων στην Ισπανία (περ. 710).

Χαρακτήρες του έργου
ΡόλοςΙδιότηταΦωνήΠρεμιέρα 1707Ροντρίγκοβασιλιάς της Ισπανίαςσοπράνο καστράτοΣτέφανο ΦρίλλιΕσιλέναη γυναίκα του ΡοντρίγκοσοπράνοΆννα Μαρία ΤόρριΤζουλιάνοκόμης της ΘέουταςτενόροςΦραντσέσκο ΤζουτσιαρντιΦλορίντααδερφή του ΤζουλιάνοσοπράνοΑουρέλια ΜαρτσέλλοΕβάνκοβασιλιάς της ΑραγωνίαςσοπράνοΚατερίνα Ατζολίνι (Λα Βαλεντίνα)Φερνάντουπουργός του Ροντρίγκοάλτο καστράτοΤζουζέπε Περίνι

Εξωτερικοί σύνδεσμοι


Κατηγορία:Όπερες στην ιταλική γλώσσα
Κατηγορία:Όπερες του Γκέοργκ Φρίντριχ Χαίντελ

sv:Rodrigo